Informacija o načinu držanja nastave u zimskom semestru studijske godine 2020/21

Poštovane kolege,

Na rektorskom kolegijumu održanom u srijedu 22.09.2020. godine, ustanovljeni su sljedeći principi za držanje nastave, u uslovima COVID pandemije. Molimo vas da sa ovim upoznate svo stručno osoblje koje sa vama saradjuje na realizaciji nastave:

1. Praktična nastava se mora izvoditi u laboratorijama, na način da se poštuju sve epidemiološke mjere i u skladu sa rasporedom koji je istaknut na sajtu MTF-a. Nastavnicima se ostavlja na procjenu da termine vježbi podešavaju u skladu sa razvojem epidemiološke situacije, tj. da drže neku vrstu koncentrovanih „blok“ vježbi u situaciji kad to bude moguće, odnosno da pomjere početak vježbi kad smatraju da za to postoje uslovi. To znači da nastavnici mogu procijeniti da u sadašnjoj nepovoljnoj epidemiološkoj situaciji odlože termine početka vježbi do, potencijalnog, smirivanja, odnosno, da u momentu smanjenog broja dnevno novooboljelih, drže kondenzovane vježbe, pa i vikendom, ako tako procijene. To je autonomna odluka Fakulteta, tj. nastavnika odgovornih za predmet. Važno je da se sve vježbe odrade do kraja semestra, a dinamiku njihovog odradjivanja možete urediti sami. Molimo vas da o odluci kako će se i kojom dinamikom držati nastava obavijestite laborante i drugo stručno osoblje, a i prodekana za nastavu. Fakultet je obezbijedio dezinfekciona sredstva i rukavice , a nadamo se da ćemo uskoro dobiti i vizire.
2. Raspored po kome se održava teoretska nastava, istaknut je na sajtu MTF. Vidjeli ste da, ukoliko se poštuju sve mjere NKT-a, rad sa većim brojem studenata, naročito na nižim godinama, podrazumijeva veći broj grupa. Časovi se drže kao blok od po 30 min, bez pauze. Student ne može imati više od 6 takvih sati nastave dnevno.

Ipak, zbog situacije, nastavnicima se ostavlja mogućnost odabira načina na koji će držati nastavu. Sa malim brojem studenata i jednom grupom, ako to žele, mogu držati nastavu u prostorijama Fakulteta. U slučaju kad imaju veći broj grupa, mogu izabrati kombinovani metod koji bi, moguće, podrazumijevao da se samo jednoj grupi ( koja ima broj studenata u skladu sa mjerama) drži nastava, a da se ostalima drži on-line nastava, pri čemu bi se grupe mijenjale , tako da svi studenti imaju prilike za direktan kontakt sa nastavnikom.

Vaš izbor može biti i, isključivo, on-line nastava, ali u tom slučaju morate dokumentovati držanje nastave. Samo postavljanje materijala na sajt ili Moodle platformu, odnosno bilo kakva komunikacija sa studentom bez mogućnosti dokumentovanja iste više nije dozvoljeno. Nastava se može držati preko servisa Big Blue Button na Moodlu ( uputstvo se nalazi na sajtu CIS-a, a dobiće ga i fakulteti), preko Zoom-a ( besplatno je, i dalje. u trajanju od 40min) ili bilo kojeg drugog servisa koji omogućava ovakve performanse. **Važno je da znate da, ako koristite Big Blue Button, u CIS-u se automatski registruje vaša komunikacija sa studentima i nema potrebe da bilo što dokumentujete. Ako koristite ZOOM, onda ste u obavezi da predavanje snimite i postavite na sajt kao potvrdu držanja nastave. Preporuka Rektorata je da se i on-line nastava drži u terminima koji su predvidjeni rasporedom časova koji je proslijedjen Rektoratu.**

**Nastavnici koji drže on-line nastavu su u obavezi da, jednom u 15 dana, imaju kontakt za grupom/grupama radi konsuktacija. Sve provjere znanja treba raditi na Fakultetu u terminima u rasporedu i po grupama kako raspored to predvidja.** Ukoliko budete držali nastavu po grupama, molimo vas da obavijestite studente oko podjele u grupe kako bi znali kad su njihovi termini. U tu svrhu možete koristiti i analogiju sa grupama na vježbama.

Molimo vas da se pridržavate ovih uputstava, da, obavezno, nosite maske, rukavice, vizire i ostala zaštitna sredstva. Dezinfekciona sredstva su postavljena u sve laboratorije i učionice i dostupna su svima.

Pored ovoga, želimo da vas obavijestimo da, ove godine, neće biti svečanog prijema studenata, nego će na sajtu biti istaknut pozdravni govor dekana.

Nastava na Specijalističkim studijama, dvogodišnjim Master studijama i starim Master studijama, treba da počne 12. oktobra, zbog čega nas čeka vrlo zahtjevan posao upisana razne nivoe studija, predaje dokumenata itd ( budući da je zbog prirode upisa, vrlo teško to organizovati on line). Potrudićemo se da se to riješi na najbolji mogući način, vodeći računa i o zdravlju studenata i osoblja koje će to da radi. Sve informacioje vezano za to biće studentima istaknute na sajtu MTF. Kako će taj proces potrajati i iduće nedjelje , budući da dodatni septembarski rok završavamo u petak, a slijedi i verifikacija tih ocjena i sve ostale obaveze, unaprijed vas molimo za razumijevanje situacije u kojoj spiskovi upisanih neće biti potpuno ažurirani u samom početku nastave u ovom semestru.

Prijemni ispit za dvogodišnje master studije, biće organizovan, najvjerovatnije 5 ili 6 oktobra ( sve rokove oko ovih studija propisuje Univerzitet). Ono što treba da znate ( naročito kolege koje budu dežurale na prijemnom ispitu) je da od prijavljenih stuidenata, oni koji trenutno budu u izolaciji (po odluci NKT koja se sprovodila i na prijemnom ispitu na Medicinskom fakultetu), mogu pristupiti polaganju sa potvrdom NKT da su u izolaciji, ali sa negativnim PCR testom.

Za studente koji su COVID bolesnici, u momentu održavanja prijemnog ispita, ispit će biti organizovan kasnije.

 Dekan,

Prof. dr Mira Vukčević